साहित्य की अन्य विधाओं की तरह ही लघुकथा में अपने पाठकों, श्रोताओं और सामान्यत: समाज के साथ संवाद है। लघुकथाकार अपनी लघुकथा के माध्यम से अपने पाठकों एवं श्रोताओं से कुछ कहना चाहता है। यह भिन्न बात है कि वह अपनी लघुकथा के माध्यम से क्या, कितना और कितने घनत्व के साथ कह पाता है। और उनमें कितनी प्रतिक्रिया (रिसपॉन्स) का सृजन कर पाता है। किसी वस्तुगत एवं व्यावहारिक माध्यम, प्रतिमान एवं प्रक्रिया के अभाव में उसका निर्धारण करना फिलहाल कठिन कार्य है। ऐसी स्थिति में केवल प्रतिवेदन (वर्बल पिरोर्टिंकग) से ही संतोष करना पड़ता है।